נד ביטי

נד תומאס ביטי (באנגלית: Ned Thomas Beatty;‏ 6 ביולי 1937 – 13 ביוני 2021) היה שחקן אמריקאי, מועמד לשני פרסי אמי, פרס גלובוס הזהב ופרס אוסקר לשחקן המשנה הטוב ביותר לשנת 1976 על הופעתו בסרט "רשת שידור". ביטי נולד בעיר לואיוויל שבקנטקי למרגרט פורטני ולצ'ארלס ויליאם ביטי. הוא החל את דרכו כילד, כזמר שירי גוספל וברברשופ בכנסיות. הוא קיבל מלגה לאוניברסיטת טרנסילבניה (אנ') שם למד לשיר א-קפלה, אך לא סיים את לימודיו. התחיל את הקריירה שלו על בימות תיאטרון ברחבי ארצות הברית והופיע לראשונה בברודוויי בשנת 1968 במחזה "התקווה הלבנה הגדולה". הופיע לראשונה בקולנוע בשנת 1972 במותחן "גברים במלכודת" בו שיחק איש עסקים בשם בובי טרייפ ובמערבון של ג'ון יוסטון "החיים והזמנים של השופט רוי בין" בו שיחק לצד פול ניומן. המשיך עם הופעות בקומדיה המוזיקלית של רוברט אלטמן "נאשוויל", בתור דלברט ריס עורך הדין תאב הבצע של אולפן ההקלטות ובסאטירה "רשת שידור" בתפקיד ארתור ג'נסן מנהל חברת הטלוויזיה "CCA" שהקנה לו מועמדות לפרס אוסקר לשחקן המשנה הטוב ביותר. התפרסם בקלאסיקת גיבורי העל "סופרמן" ובסרט ההמשך "סופרמן 2" בתור אוטיס, יד ימינו של הנבל לקס לות'ר (ג'ין הקמן), בדרמת העיתונות "כל אנשי הנשיא" ובקומדיית המלחמה של סטיבן ספילברג "1941" בתור מפקד צוות הטנק ווארד דאגלס. ביטי הועמד פעמיים לפרס אמי על תפקידיו בסרטי הטלוויזיה "אש ידידותית" ו"הרכבת האחרונה הביתה". השתתף בשלוש העונות הראשונות של סדרת הדרמה "רצח מאדום לשחור" וגילם את בלש משטרת בולטימור סטן בולנדר. ב-1991 הועמד לפרס גלובוס הזהב לשחקן המשנה הטוב ביותר על תפקידו בתור הטנור האירי בסרט "תשמע את השיר שלי". ב-1993 שיחק בדרמת הספורט "רודי" בתור דניאל אביו של כרוז הפוטבול רודי רוטייגר (שון אסטין). ב-2007 הופיע ביטי בסרט הפעולה "על הכוונת" בתור הסנטור המושחת צ'ארלס מיצ'יום ובדרמה הביוגרפית "מלחמתו של צ'ארלי וילסון" בדמותו של חבר הקונגרס דוק לונג. בשנים האחרונות התפרסם בעיקר בזכות הדיבובים שעשה עבור סרטי האנימציה "צעצוע של סיפור 3" לקולו הדובון הרשע לוטסו של ו"רנגו" לדמות ראש העיירה המדברית, צב היבשה ג'ון. ביטי נפטר ב-13 ביוני 2021, בביתו שבלוס אנג'לס, קליפורניה, בגיל 83. לביטי שמונה ילדים מארבע מערכות נישואים: אשתו הראשונה, לה היה נשוי במשך תשע שנים, הייתה וולטה צ'אנדלר ממנה נולדו לו ארבעה ילדים; אשתו השנייה הייתה השחקנית בלינדה ראולי, לה היה נשוי במשך שמונה שנים, וממנה נולדו לו שני ילדים; אשתו השלישית הייתה דורות'י אדמס "טינקר" לינדזי, ממנה נולדו לו שני ילדים. אשתו הרביעית, לה היה נשוי משנת 1999, היא סנדרה ג'ונסון. גברים במלכודת (1972) החיים והזמנים של השופט רוי בין (אנ') (1972) הגיבור האמריקאי האחרון (1973) ברק לבן (1973) וו.וו ודיקסי מלכי הריקוד (1975) נאשוויל (1975) כל אנשי הנשיא (1976) האוטובוס הגדול (1976) רשת שידור (1976) קו הכסף (1976) מייקי וניקי (1976) מגרש השדים 2 (1977) הגברת באפור נופלת (1978) סופרמן (1978) דם חכם (1979) 1941 (1979) משחקי ריגול (1980) סופרמן 2 (1980) פאר בעשבים (1981) האשה המכווצת המופלאה (1981) הצעצוע (1982) סטרוקר אייס (1983) ילידים חסרי מנוח (1985) חזרה לנעורים (1986) שחיתות בגדול (1987) הפרוטוקול הרביעי (1987) צללים בסערה (1988) מחליפים ערוצים (אנ') (1988) אוכל האנשים הסגולים (1988) הנאשם (1989) צ'אטאוצ'י (1989) רדוף בשנית (1990) קפטן אמריקה (1990) חתומים בנשיקה (1992) רודי (1993) אד והאמא המתה שלו (1993) רפליקטור (1994) רוצחים רדיופונים (1994) רק בגלל (1995) מסעות גוליבר (1996) יש לו את זה (1998) עוגיות מזל (1999) מאסר עולם (1999) שעון קיץ (2000) מכנסי הרעם (2002) אדמה מתוקה (2005) על הכוונת (2007) ההולך (2007) מלחמתו של צ'ארלי וילסון (2007) בתוך הערפל החשמלי (2009) הרוצח שבתוכי (2010) צעצוע של סיפור 3 (2010) רנגו (2011) The Big Ask ‏ (2013) לטוס אל האהבה (2013) רוברט קנדי והזמנים שלו (אנ') (1985) – בתפקיד ג'. אדגר הובר מדיה וקבצים בנושא נד ביטי בוויקישיתוף אתר האינטרנט הרשמי של נד ביטי נד ביטי, במסד הנתונים הקולנועיים IMDb (באנגלית) נד ביטי, באתר "אידיבי", מאגר הידע העברי לקולנוע ישראלי ועולמי נד ביטי, באתר AllMovie (באנגלית) נד ביטי, באתר Rotten Tomatoes (באנגלית) נד ביטי, במסד הנתונים הקולנועיים KinoPoisk (ברוסית) נד ביטי, באתר MusicBrainz (באנגלית) נד ביטי, באתר Discogs (באנגלית) Grobar, Matt (June 13, 2021). Ned Beatty Dies: Oscar-Nominated Star Of ‘Network’ & ‘Deliverance’ With More Than 160 Screen Credits Was 83. Deadline Hollywood. Retrieved June 14, 2021